open-index/open-wikipedia-markdown huggingface dataset:
Izolēta valoda

**Izolēta valoda** ir dabiska valoda, kurai nav redzamu ģenealoģisku saikņu ar citām dzīvajām valodām, respektīvi, kurām nav kopēja zināma izcelsme ar kādu citu valodu. Tās būtībā veido valodu saimi, kas sastāv no vienas valodas. Zināmākie piemēri ir basku valoda, ainu valoda un korejiešu valoda, kaut arī katrā no šiem gadījumiem atsevišķi lingvisti apgalvo, ka ir atrodamas saiknes ar citām valodām.

Atsevišķos gadījumos kā izolētu saprot "relatīvi" izolētu valodu. Piemēram, albāņu, armēņu un grieķu valodas parasti sauc par "izolētajām indoeiropiešu valodām". Kaut arī tās ir daļa no indoeiropiešu valodu saimes, tās nepieder ne pie viena no atzītajiem atzariem (kā piemēram, baltu, ģermāņu u.c.). Šādas valodas parasti veido pašas savus atzarus. Bez šāda pārprotama konteksta, "izolēta" ir jāsaprot šā vārda absolūtajā nozīmē.

Dažas valodas ir kļuvušas par izolētām valodām laika gaitā, kad visas zināmās radniecīgās valodas ir mirušas. Piemēram, Brazīlijas pirahaņu valoda ir vienīgā izdzīvojusī muru valodu saimes valoda. Citas, kā piemēram, basku valoda, ir izolēta, cik vien tās eksistence ir dokumentēta. Reizēm ir vērojams arī pretējs process: kādreiz par izolētām atzītas valodas var tikt pārklasificētas par nelielām valodu saimēm. Tā notika ar japāņu valodu, kad daži dialekti, kā okinaviešu, tika atzīti par pilntiesīgām valodām un tika noformulēta japāņu valodu saime.

Izolētās valodas dažkārt tiek uzskatīts par neklasificētu valodu speciālo gadījumu. Tās ir situācijas, kad valodas piederību neizdodas klasificēt pat pēc padziļinātiem pētījumiem. Ja šādi pētījumi galu galā ir rezultatīvi, agrāk par izolētu uzskatīta valoda var tikt pieskaitīta kādai valodu saimei. Relatīvi nesen tas notika ar Ziemeļaustrālijas jaņuvu valodu, kura tika attiecināta uz pamaņunu valodu saimi.

## Ārējās saites
* Bāreņi bez ģimenēm: valodas, kam zudušas ģenealoģiskās saites
* ''Ethnologue'' izolēto valodu saraksts
Roterdamas Erasms

**Roterdamas Erasms** (dzimis 1466. vai , miris ), pazīstams arī kā **Dezidērijs Erasms** () bija ietekmīgs renesanses laika Nīderlandes humānists un teologs.

Dzimis Roterdamā, domājams ārlaulībā, tomēr vecāki par viņu rūpējušies. Pusaudža gados kļuva par bāreni. 20 gadu vecumā iestājās klosterī, pēc tam izstājās no tā. Studēja teoloģiju Sorbonnā. Vēlāk studēja Kembridžas Universitātē, kur satuvinājās ar tā laika ietekmīgākajiem angļu domātājiem. 

1516. gadā Roterdamas Erasms publicēja *Novum Instrumentum omne* - paša no dažādām versijām savāktu, divvalodīgu (latīņu un grieķu valodā) Jaunās Derības versiju. Šī manuskripta otro (1519. gada) izdevumu izmantoja Mārtiņš Luters, veicot Bībeles tulkojumu vāciski, bet trešo (1522. gada) izdevumu Džons Tindeils izmantoja Jaunās Derības angļu versijai. 

Ilgi dzīvoja un strādāja Bāzelē. Roterdamas Erasms kritizēja katoļu baznīcu un aicināja to reformēt. Dzīvodams reformācijas laikā, un, pēc kontrreformācijas teorētiķu domām būdams viens no reformācijas aizsācējiem, viņš tomēr nekad nenovērsās no katolisma un kritizēja protestantu uzskatus par iepriekšnolemtību, tāpēc Mārtiņš Luters viņu nosauca par "čūsku", "meli" un "Sātana muti". Arī pāvests Pāvils IV 1559. gadā iekļāva visus Erasma darbus Aizliegto grāmatu reģistrā (*Index Librorum Prohibitorum*).

1509. gadā Erasms sarakstīja savu mūsdienās populārāko darbu - "Muļķības slavinājums", kas latviski izdots 1959. gadā (atkārtotā izdevumā - 1985. gadā) dzejnieka Kārļa Eliasa tulkojumā.

## Skatīt arī
* Erasmus+

## Ārējās saites

* Roterdamas Erasms "Muļķības slavinājums" 
* LIIS kultūras vēstures materiāli par renesansi
* Roterdamas Erasma darbi ''Project Gutenberg''
* Erasmus Center for Early Modern Studies  , 
* Roterdamas Erasma muzejs Anderlehtā  , , , , , 
* Roterdamas Erasms ''Stanford Encyclopedia of Philosophy''
Fāžu nobīde

**Fāžu nobīde** rāda, par cik grādiem vai radiāniem viens svārstību process atpaliek no otra vai to apsteidz.

Fāžu nobīdi mēra grādos vai radiānos. Ja attālums starp daļiņām ir \lambda, tad svārstību fāzes sakrīt (vērtība 0 vai 2\pi)

## Piemērs
**Uzdevums.** Vilnis izplatās ar ātrumu 6 m/s, un tā svārstību periods ir 0,5 s. Aprēķini mazāko attālumu starp divām daļiņām, kas svārstās vienā fāzē!

**Risinājums.**

**Atbilde.** Mazākais attālums starp divām daļiņām, kas svārstās vienā fāzē, ir 3 m.

## Literatūra
* *Fizikas uzdevumu krājums 10. klasei*, Uldis Dzērve, Ints Eidiņš, 1. izdevums - 2005. gads, "Lielvārds", , 110. lpp

## Ārējās saites
Kordovas kalifāts

**Kordovas kalifāts** () bija musulmaņu valsts, kas laikā no 929. līdz 1031. gadam pastāvēja Pireneju pussalas dienvidrietumos. Tās galvaspilsēta bija Kordova. Kalifāts tika izveidots, kad Abd al-Rahmans III no Umajādu dinastijas pasludināja sevi par kalifu, tādējādi nostiprinot savu varu pār Andalūziju un izbeidzot emirātu statusu. 

Kordovas kalifāts kļuva par vienu no varenākajām un kultūras ziņā visattīstītākajām valstīm viduslaiku Eiropā. Tas bija pazīstams ar augsti attīstītu zinātni, medicīnu, filozofiju un literatūru. Kalifātā līdzās musulmaņiem dzīvoja arī ievērojamas ebreju un kristiešu kopienas jeb mosarābi.

Tomēr pēc Abd al-Rahmana III nāves kalifāts sāka vājināties politisko nesaskaņu dēļ. Vēlākie kalifi zaudēja kontroli pār centrālo varu, un valsts sāka sadalīties mazākās neatkarīgās karaļvalstīs jeb tāifās. Galu galā 1031. gadā Kordovas kalifāts sabruka, un pussalā izveidojās vairāki mazi musulmaņu valstis, kas cīnījās gan savā starpā, gan ar kristiešu spēkiem Rekonkistas laikā.

Kalifāta kultūras un politiskā ietekme atstāja ilgstošu nospiedumu gan uz musulmaņu, gan kristiešu pasauli. Kordovas uzplaukuma laiku bieži uzskata par zelta laikmetu Andalūzijā.

## Valsts ģenēze
756. gadā Umajādu princis Abd al Rahmans I atteicās pakļauties Abāsīdu kalifātam ar centru Damaskā un panāca Kordovas emirāta neatkarību.

929. gadā emīrs Abd el Rahmans III pasludināja sevi par kalifu, lai nostiprinātu savu statusu attiecībā pret Abāsīdu kalifātu ar centru Bagdādē un Fatimīdu kalifātu ar centru mūsdienu Tunisijā.

11. gs. valsti pārņēma iekšējas jukas (laikā no 1009. līdz 1031. gadam viens otru tronī nomainīja 6 kalifi, no kuriem nevienam nebija reālas varas). 1031. gadā pēdējo kalifu Hišamu III gāza no troņa un valsts atkal sašķēlās daudzos emirātos, no kuriem nozīmīgākais bija Granādas emirāts, kurš pastāvēja līdz pat 1492. gadam.

## Ekonomika
Ekonomiski Kordovas kalifāts balstījās uz lauksaimniecību, amatniecību un tirdzniecību. Tika izveidotas sarežģītas apūdeņošanas sistēmas, kas ļāva lauksaimniecībai plaukt.

## Atsauces

## Ārējās saites

* Abd ar-Rahmans 
* Kordovas kalifāts - vēstures terminu skaidrojošā vārdnīca
Galisijas Karaliste

right|thumb|200px|Galisijas province mūsdienās
right|thumb|200px|Galisija V-VI gs.
**Galisijas Karaliste** (*Reino de Galicia*) bija valsts, kas 5.-6. gadsimtā, pēc tam kā karaliste no 910. gada pastāvēja Pireneju pussalas ziemeļrietumos, bijušās svēbu valsts vietā.

Sākotnēji viena no Astūrijas Karalistes provincēm. Alfonso III Lielais (*Alfonso III el Magno*), Astūrijas, Galisijas un Leonas karalis, 910. gadā sadalīja valsti 3 daļās: vecākais dēls Garsija (910–914) saņēma tās centrālo daļu un Leonas pilsētu, Fruela II palika krietni sarukušās Astūrijas tronī, Ordinjo II (873-924) kļuva par Galisijas karali (tāpēc tika dibināta **Galisijas Karaliste**). 924. gadā pēc Ordinjo II nāves Galisija atkal tika pievienota Astūrijai kā autonoma administratīva vienība — t.s. "iekšējā karaliste", kas laiku pa laikam ieguva suverenitāti, bet visai drīz to atkal zaudēja personālūnijās.

## Ārējās saites
SOS (Riannas dziesma)

"**SOS**", pazīstama arī kā "**SOS (Rescue Me)**" ir deju mūzikas/popmūzikas stila dziesma, kuru sarakstīja Evans Bougārts un J. R. Rotems dziedātājas Riannas otrajam studijas albumam *[[A Girl Like Me (albums)|A Girl Like Me]]*. Dziesma sasniedza pirmo vietu Austrālijā un ASV un Top 5 — Kanādā, Vācijā un Apvienotajā Karalistē.

## Sarakstīšana un ierakstīšana
Dziesmu uzrakstīja producents J. R. Rotems un Evans Bougārts, *[[Casablanca Records]]* izveidotāja Nīla Bogarta dēls. No sākuma dziesma bija domāta Kristinai Miliānai viņas trešajam studijas albumam *[[So Amazin']]*, bet dziedātāja no tās atteicās un pēc tam dziesma tika piedāvāta Riannai. Dziesmas remiksu izveidoja Džeisons Nevins.

## Mūzikas video
Dziesmai ir trīs video. Viens no tiem ir reklāmas video, kur Rianna ieiet viesnīcā, kurš pārvēršas par naktsklubu. Cits reklāmas video tika veidots uzņēmumam Nike, tajā tika attēlots dejošanas sacensības sporta zālē. Oficiālais video tika pirmo reizi parādīts publikai MTV *[[Total Request Live]]* un *[[Much Music]]* *[[Much On Demand]]* .

## Topi
ASV dziesma "SOS" ieguva pirmo vietu *[[Billboard Hot 100]]*, *[[Pop 100]]*, *[[Hot dance Music/Club Play]]*, *[[Hot Dance Airplay]]*, *[[Hot Digital Songs]]* un *[[Hot Digital Tracks]]* dziesma arī ieguva otro vietu *[[Pop 100 Airplay]]*. Dziesmu arī varēja lejuplādēt digitāli, kad tika izdots albums un pirmajā pārdošanas nedēļā tas dramatiski pakāpās no 34. vietas uz pirmo.

Austrālijā un Jaunzēlandē dziesma veselas astoņas nedēļas bija pirmajā vietā. Dziesma arī iekļuva Top 10 Vācijā, Itālijā un Apvienotajā Karalistē. "SOS" ieguva 28. vietu *[[Romanian Singles Chart]]*.

## Vietas topos

## Dziesmu saraksts

* Kanāda/ASV
* 1. "SOS" *[Radio Edit]*
* 2. "SOS" *[Nevin's Electrotek Club Mix]*
* 3. "Break It Off" (*with Sean Paul*)
* 4. "SOS" (*CD-ROM Video*)

* Apvienotā Karaliste
* 1."SOS" *[Radio Edit]*
* 2. "SOS" *[Nevin's Glam Club Mix]*

* iTunes (Pasaules) Versija
* 1. "SOS" *[Radio Edit]*
* 2. "SOS" (*Instrumental*)
* 3. "Break It Off" (*with Sean Paul*)
* 4. "Let Me"

* Eiropa/Austrālija
* 1. "SOS"
* 2. "Let Me"

* Oficiālā Versija
* 1. "SOS" (*Nevins Glam Club Mix*)
* 2. "SOS" (*Nevins Glam Club Edit*)
* 3. "SOS" (*Nevins Electrotek Club Mix*)
* 4. "SOS" (*Nevins Electrotek Edit*)
* 5. "SOS" (*Nevins Future Retro Club Edit*)
* 6. "SOS" (*Digital Dog Mix*)
* 7. "SOS" (*Moto Blanco Vocal Mix*)
* 8. "SOS" (*Chris Cox Club Mix*)
* 9. "SOS" (*Chris Cox Radio Edit*)

## Atsauces
SOS

**SOS** ir starptautiski atzīts briesmu signāls Morzes kodā, ko izmanto radiosakaros, signālu veido trīs īsi, trīs gari un trīs īsi signāli bez pauzēm (· · · — — — · · ·).  Tika oficiāli ieviests 1906. gadā starptautiskajā radiosakaru konferencē Berlīnē un kļuva par globālu standartu ārkārtas situācijās radiotelegrāfijā. Vēlāk tam izveidojās tautas izdomāts saīsinājums, un SOS tika saistīts ar tādām mnemoniskām frāzēm kā "glābiet mūsu dvēseles" ()  un "glābiet mūsu kuģi" ().

No tehniskā viedokļa SOS Morzes kodā netiek interpretēts kā trīs atsevišķi burti (“S”, “O”, “S”), bet gan kā viens nedalāms signāls, kura nepārtrauktība nodrošina augstu atpazīstamību arī trokšņainā vai vājas uztveres vidē. Tā simetriskā struktūra (trīs īsi, trīs gari, trīs īsi impulsi) optimizē signāla detekciju cilvēka uztverē un agrīnajos radio uztvērējos.

SOS signāla izmantošana tika plaši dokumentēta pēc "Titānika" katastrofas 1912. gadā, kas veicināja vienotu starptautisko avārijas sakaru procedūru ieviešanu. Vēlāk tas uz laiku tika integrēts arī balss radiosakaros kā fonētiskais izsaukums “SOS”, lai gan klasiskajā formā tas ir paredzēts tieši Morzes kodam. Pamazām radiotelegrāfijas aizstāšanas ar radiotelefoniju dēļ par normu SOS vietā kļuva tajā pieņemtais trīskārt atkārtojamais vārds Mayday.

Saskaņā ar ITU radio noteikumiem SOS/*Mayday* pārraide nozīmē situāciju, kurā apdraudēta cilvēku dzīvība vai kuģa/transportlīdzekļa drošība, un tai seko papildinformācija (piemēram, kuģa identifikācija, atrašanās vieta, briesmu raksturs). Signāls var tikt pārraidīts dažādos nesējos: elektromagnētiskajos viļņos (radio), optiski (gaismas signāli), akustiski (skaņas impulsi) vai kinētiski (piemēram, sitieni), saglabājot to pašu temporālo struktūru.

Mūsdienu globālajās jūras drošības sistēmās, piemēram, GMDSS, SOS Morzes kodā lielākoties ir aizstāts ar digitālām selektīvās izsaukšanas un satelītsakaru tehnoloģijām, tomēr tas saglabā nozīmi kā universāls, tehnoloģiski neatkarīgs rezerves signāls ārkārtas situācijās.

## Atsauces

## Ārējās saites
Ross Šteins

**Ross Šteins** () ir seismologs no ASV Ģeoloģijas institūta. Ross Šteins kopā ar Džeimsu Dītrihu izvirzīja jaunu teoriju par to, ka lielāka zemestrīce vienā un tajā pašā teritorijā var izraisīt vairākus citu citam sekojošus satricinājumus, kas dod cerības sagaidīt dienu, kad būs iespējams izstrādāt uzticamu riska novērtējumu.

Deviņdesmito gadu sākumā Ross Šteins kopā ar kolēģiem sāka pētīt pēcgrūdienus Sanadreasa lūzumā, kas šķērso Kaliforniju. Pētījumi deva rezultātus, kas ļāva turpināt izstrādāt zemestrīču prognozēšanas shēmu. 1997. gadā, balstoties uz jauno teoriju, Ross Šteins un viņa kolēģis Aikuts Barka no Stambulas Tehniskās universitātes izteica prognozes par zemestrīci Ziemeļanatolijas lūzuma zonā. Diemžēl šīs prognozes piepildījās , kad netālu no Izmitas, izcēlās 7,4 balles stiprā Izmitas zemestrīce. Tas deva apstiprinājumu jaunajai teorijai. Arī tai sekojošo Dizdžes zemestrīci Ross Šteins prognozēja, kas šoreiz ļāva glābt daudz vairāk cilvēku.

Tagad Ross Šteins kopā ar saviem kolēģiem ir ķēries pie prognožu izstrādes virknei daudzmiljonu lielpilsētu — Sanfrancisko, Losandželosai, Kobei un Tokijai. Šajās pilsētās spēcīgas zemestrīces varētu prasīt milzīgus cilvēku upurus.

## Ārējās saites
*  Ross Stein's home page at USGS
SOS (nozīmju atdalīšana)

**SOS** var būt:
* SOS, starptautiskais briesmu signāls Morzes kodā,
* dažādu dziesmu nosaukumi:
** SOS, 1974. gada ABBA dziesma,
** SOS, 2006. gada Rihannas dziesma,

u.c.
Rietumi

right|200px|thumb|Rietumi parasti tiek atzīmēti ar W.
**Rietumi** jeb **vakari** ir viena no četrām debespusēm. Rietumi ir pretēji austrumiem.
Ģeogrāfiskajās kartēs rietumi parasti atrodas kreisajā pusē. Latviešu valodā rietumus apzīmē ar burtu "**R**", bet starptautiski — ar burtu "**W**" (). Lai noteiktu, uz kuru pusi ir rietumi, tiek izmantots kompass. Vārds *rietumi* ir cēlies no tā, ka rietumu pusē noriet Saule.

Kultūrpolitiski termins *Rietumi* tiek lietots lai apzīmētu Rietumu pasauli.

## Skatīt arī
* Ziemeļi
* Austrumi
* Dienvidi
* Mežonīgie rietumi

## Atsauces

## Ārējās saites
Kuka Salas

**Kuka Salas** (māori: *Kūki 'Āirani*; ) ir pašpārvaldoša parlamentāra demokrātija brīvā asociācijā ar Jaunzēlandi. Valsts aizņem 15 nelielas salas un atolus Klusā okeāna dienvidu daļā. Kopējā sauszemes platība ir 240 km2, bet īpašā ekonomiskā zona aizņem 1,8 miljonus km2.

Iedzīvotāji koncentrējušies galvenokārt Rarotongas salā (ap 10 000), kur atrodas valsts galvaspilsēta Avarua un Rarotongas starptautiskā lidosta. Lielākā daļa etnisko Kuka salinieku dzīvo Jaunzēlandē, sevišķi Ziemeļsalā, kur 2006. gada tautskaitē 58 tūkstoši pašnoteikušies kā etniski Kuka salu māori vai to pēcnācēji.

Tūrisms ieņem galveno vietu Kuka Salu tautsaimniecībā. 2006. gadā salas apmeklēja 90 tūkstoši tūristu. Citas nozares ir ārzonu banku pakalpojumi, pērles, zivju un augļu eksports.

Aizsardzība ir Jaunzēlandes kompetencē pēc Kuka salu pieprasījuma un konsultācijas kārtībā. No nesenas pagātnes Kuka Salas sāk īstenot neatkarīgāku ārējo politiku.

## Atsauces

## Ārējās saites

* Kuka Salu valdība
* Kuka Salu valdība (kopsavilkums)
* Kuka Salu tūrisma korporācija
* ''Open Directory Project'' - Kuka Salas
* Kuka Salu vietne
* Detalizēta un nekomerciāla vietne
* Kuka Salu Nacionālais attīstības dienests
* Kuka Salu bioloģiskās daudzveidības datu bāze
* Kuka Salu banknotes
Imperators

[thumbnail|uptight=1.0|Sākot ar Romas valdnieku [Oktaviāns|Oktaviānu imperatora statuss atbilst monarha statusam]]
**Imperators** ( — 'pavēlnieks'), sieviešu dzimtē **imperatore**, ir impērijā valdoša monarha tituls. Imperatora laulātā draudzene ir **imperatrise**. Vēsturiski ar šo vārdu Senajā Romā apzīmēja ikvienu ar piešķirtu augstāko militāro, tiesu vai administratīvo varu. Kopš Oktaviāna šis statuss tika attiecināts tikai uz impērijas monarhu. Vēlāk attiecināja arī uz citām Eiropas impērijām, kā arī, ērtības labad, uz impēriju valdniekiem ārpus Eiropas.

Monarhijā gan imperators, gan karalis ir valsts valdnieki ar visaugstāko varu, bet šī vara katram titulam tomēr var atšķirties, piemēram, impērijā var ietilpt karaļvalstis, un šādā gadījumā imperators pārvalda visu impēriju, kamēr karaļi valda mazākās karalistēs impērijas ietvaros. Kā piemēru šādam gadījumam var minēt Svēto Romas impēriju. Tomēr šāds dalījums starp imperatoru un karali nav viennozīmīgs. Ir daudzi gadījumi, kad lielas karaļvalstis tiek sauktas par impērijām un tās pārvalda karalis vai karaliene, nevis imperators. Kopš 1979. gada pasaulē ir tikai viena valsts, kuras līderis ir ar titulu ‘imperators’, tas ir, Japānas imperators (tenno).

## Vēsture
Sākotnēji, Romas Republikā, ar šo vārdu apzīmēja katru, kuram piešķirta augstākā militārā, tiesu vai administratīvā vara — konsulus, pretorus, diktatorus un tā tālāk. Sākot ar Romas valdnieku Oktaviānu Augustu (27. g.p.m.ē. — 14. g.m.ē.) imperatora statuss atbilst monarha statusam. Kopš imperatora Diokletiana (284—305) pār impēriju valdīja divi imperatori ar titulu „augusts“ (*augustus*), bet to līdzvaldītāju tituls bija „cēzars“ (, no Gaja Jūlija Cēzara vārda).

### Ķeizars

Grieķiski imperators tika dēvēts par ķeizaru (). Šis nosaukums pārgāja arī ģermāņu valodās (,  un tamlīdzīgi). Pēc Konstantinopoles krišanas arī osmāņu sultāni kā vienu no saviem tituliem lietoja *Kaiser-i-Rum* (‘Romas imperators’). No ģermāņu valodām vārds ‘ķeizars’ ieviesās arī latviešu un Baltijas somu valodās (, ), kurās tas tika lietots arī Krievijas imperatoru apzīmēšanai, bet Baltijas pārkrievošanas laikā latviešu valodā pamazām ieviesās vārds „cars“.

### Cars

Rietumslāvu valodās un ungāru valodā imperatora tituls saglabāja sākotnējo formu (, , , ), bet dienvidslāvu un austrumslāvu valodās kopš 9. gadsimta pārveidojās par vārdu ‘cars’ (*цр*) (, , ). Krievu valodā līdz 15. gadsimtam par cariem dēvēja Zelta Ordas lielhanus.

## Citu valdnieku tituli
Ērtības labad vēstures literatūrā bieži par ‘imperatoru’ pieņemts dēvēt citu civilizāciju impēriju valdniekus, kuru tituli oriģinālvalodā ir citi, taču semantiski pēc statusa līdzvērtīgi šim apzīmējumam, piemēram, persu šahanšahs, ķīniešu ''huandi'', japāņu tenno, osmāņu sultan, etiopiešu negus un citi.

## Atsauces

## Ārējās saites
Cars

**Cars** (no  atvasinātais , senslāvu *цьсарь*, *кесарь*, bulgāru un serbu *цар*, , ) bija caristē (valsts) valdoša monarha tituls Bulgārijā, vēlāk arī Serbijā un Krievijā. Sieviešu dzimtē **cariene** (kr. *царица*), arī nekronēta laulātā draudzene.
Krievu hronikās cara nosaukums jau no 13. gadsimta tika attiecināts uz Zelta Ordas hanu Batiju un viņa pēcnācējiem Astrahaņas, Kazaņas, Krimas un Sibīrijas haniem.

Latviešu valodā agrāk Krievijas carus, vēlāk imperatorus, mēdza dēvēt par **[[ķeizars|ķeizariem]]**, kas atbilda šī vārda ekvivalentam igauņu (*Keiser*) un vācu (*Kaiser*) valodās.

## Titula varianti
* carevna (kr. *Царевна*) — cara vai carienes meita; 
* carevičs (kr. *Царевич*) — cara vai carienes dēls; arī tituls kā tāds, piemēram, Sibīrijas hana Kučuma pēcnācējiem bija tituls „Sibīrijas careviči“ (kr. *царевичи Сибирские*); 
* cesarevičs (kr. *Цесаревич*) — cara troņmantnieks; 
* cesarevna (kr. *Цесаревна*) — troņmantnieka laulātā draudzene.

## Atsauces

## Ārējās saites
Basilejs

**Basilejs** (no gr. *Βασιλεύς* - *basileús, basiléōs*; vāc. *Basileus*, kr. *Басилевс*) — valdnieks senajā Grieķijā. Sākotnēji, Mikēnu periodā (XV-XI gs.p.m.ē.) cilts karadraudzes vadonis, otrais aiz valdnieka, *filu* (dzimtu) galvas, kā arī vēlēts amats, viens no 10 arhontiem senajās Atēnās. Vēlāk valdnieka tituls.

Atšķirībā no valdnieka, vadoņa — *koiranos* — basilejs savu varu un statusu mantojis (Ptolemaeus, On the Difference of Words, 51.2). Aristotelis par basileju uzskata tautas vēlētu vai labprātīgi pieņemtu valdnieku, atšķirībā no tirāna, kurš varu uzurpējis.

Persiešu šahanšahu senie grieķi dēvēja par „Dižo basileju“ (Βασιλεὺς μέγας). Arī Maķedonijas Aleksandrs, pēc tam tā *diadohi* sevi dēvēja par basilejiem. Bizantijas imperatora Iraklija laikā (610.-641.) basilejs kļuva par oficiālu Bizantijas imperatora titulu (Rietumeiropas valdniekus dēvēja par *regas*).

## Ārējās saites
Princis

right|thumb|100px|Karaliskā prinča heraldiskais kronis
right|thumb|100px|Prinča heraldiskais kronis
**Princis**, arī **firsts** (, cēlies no , cēlies no  — ‘pirmais’) ir principāta (valsts) monarhs; arī viens no augstākajiem aristokrātijas tituliem. Sieviešu dzimtē — **princese** (par princesēm dēvē arī prinču laulātās draudzenes).

Sākotnēji, senajā Romā — **pirmais no [[Senators|senatoriem]]**, kurš izsakās par konsula uzdoto jautājumu (*princeps senatus*). Imperators Oktaviāns *augusts* (63. gads p.m.ē. — 14. gads m.ē.), kāpjot tronī, pieņēma šo titulu, monarhijas apstākļos formāli saglabājot republikas vīziju, tādējādi padarot to par monarha titulu, kāds tas ieviesās viduslaiku Eiropā.

## Titula lietojums
right|thumb|100px|Kūrfirsta kronis viduslaikos
right|thumb|100px|Kūrfirsta kronis jaunajos laikos
Dažkārt šo titulu piešķir monarhu laulātajiem draugiem vai troņmantniekiem, lai uzsvērtu to "pirmais starp līdzīgiem" statusu, tā piemēram, Lielbritānijas karalis Džordžs VI titulēja par princi savu znotu, troņmantnieces Elizabetes vīru Edinburgas hercogu Filipu. Eiropā ar jēdzienu "princis" bieži apzīmē monarhu, valdnieku kā tādu, neatkarīgi no tā reālā statusa un titula (piemēram, Nikolo Makjavelli darbs "Valdnieks" oriģinālā ir *Il Principe*).

Kaut arī vācu vārds *Fürst* (t.i. "pirmais") viduslaikos ir izveidojies no latīņu vārda *princeps*, tomēr vācu zemēs no monarhu dinastijā dzimušo titula **princis** (*Prinz*) tiek nodalīts pie karaļu dinastijas nepiederošo tituls **firsts** (*Fürst*). Piemēram, Monako principāta (*Principauté de Monaco*) valdnieks ir *princis*, bet Lihtenšteinas (*Fürstentum Liechtenstein*) monarhs ir *firsts*.

## Ārējās saites
Emīlija Plātere

**Emīlija Plātere** (, , ; dzimusi , mirusi ) bija Latgalē uzaugusi poļu, lietuviešu un baltkrievu nacionālā varone un folkloras vācēja. No 1815. gada dzīvoja Līksnas muižā. Vadījusi poļu patriotu karaspēka vienību Latgalē un Lietuvā, gatavojusies uzbrukt Daugavpils cietoksnim, pāragri mirusi poļu sacelšanās laikā 1831. gada ziemā.

## Dzīvesgājums

Emīlija Plātere cēlusies no dižciltīgo Latgales (Livonijas) muižnieku Plāteru dzimtas un dzimusi Viļņā neilgi pēc Polijas-Lietuvas kopvalsts sadalīšanas pabeigšanas 1795. gadā. 1815. gadā viņas tēvs Francišeks Ksaverijs Plāters (*Franciszek Ksawery Plater*) un māte Anna Mola (*Anna Mohl*) izšķīrās. 1815. gadā 9 gadus vecā Emīlija kopā ar māti pārcēlās dzīvot pie attāliem radiniekiem Plāteriem-Zībergiem (*Plater-Zyberk*) viņu dzimtmuižā Līksnā netālu no Daugavpils, kur viņu audzināja Ādama Mickeviča un Tadeuša Koscjuško patriotisko ideju garā. Viņas ideāls esot bijusi Žanna D'Arka un Grieķijas neatkarības cīnītāja Laskarina Bubulina. 1829. gadā nomira viņas māte un Emīlija bija spiesta pārtraukt savu ceļojumu pa bijušās Polijas-Lietuvas zemēm.

250px|thumb|left|Emīlija Plātere un viņas karaspēks. Jana Rozena glezna

1830. gada novembrī, kad Polijā sākās sacelšanās pret tās pakļautību Krievijai, grāfiene Plātere kopā ar savu brālēnu Cēzaru Plāteru nolēma izveidot savu karaspēka vienību. Viņa esot nogriezusi matus, uzšuvusi sev uniformu un sapulcinājusi 60 jātnieku, 280 kājnieku un vairākus simtus ar izkaptīm bruņojušos zemnieku. 1831. gada aprīlī Plāteres vadītie patrioti ieņēma Zarasu miestu Lietuvā, netālu no tagadējās Latvijas robežas, un gatavojās uzbrukt Daugavpils cietoksnim, tomēr pēc izlūkošanas nolēma šo nodomu atmest un doties uz Lietuvu, kur apvienojās ar pārējiem nemiernieku spēkiem. Viņa piedalījās kaujās ar krievu karaspēku pie Ukmerģes, Šauļiem un Kauņas, kļuva par 1. Lietuvas kājnieku pulka komandieri un tika paaugstināta par kapteini. Pēc sacelšanās dalībnieku sakāves Lietuvas dienvidos Emīlija Plātere atteicās bēgt uz Prūsiju, bet tā vietā cauri mežiem devās uz Poliju, lai turpinātu cīņu. Ziemas apstākļos viņas veselība neizturēja grūto pārgājienu, un 23. decembrī Vainežerē pie Veisiejiem viņa mira 25 gadu vecumā. Viņas kapavieta ar pieminekli ir netālu no Lazdiju pilsētas Kapčamiestā.

## Piemiņa
thumb|270px|E. Plāteres attēls uz Polijas 20 zlotu banknotes (1936)
Ādams Mickevičs Plāterei veltījis dzejoli "Pulkveža nāve" (*Śmierć pułkownika*). 
Līksnā atrodas Emīlijas Plāteres piemiņas akmens. 
Viņas portrets bija redzams uz Polijas 20 zlotu banknotes līdz 1939. gadam.
Plāteres vārdā nosauktas ielas Varšavā, Olštinā, Ļubļinā un citās Polijas pilsētās.

## Literatūra
* Ādama Mickēviča «Śmierć pułkownika» (oriģināls poliski)
* Ādama Mickēviča «Смерть полковника» (tulkojums krieviski)

## Ārējās saites
* 
* Emīlijas Plāteres portrets
Kņazs

**Kņazs** (sensl. *къnedzь* - radniecīgs senģ. *kuningaz*, got. *kuniggs*; , slov. *kniež*, , , , , , ), suverēnas kņazistes (valsts) valdnieks Austrumeiropā, vai arī lielkņaza/karaļa/imperatora vasalis viduslaikos Krievijas, Lietuvas, Polijas, Čehijas, Horvātijas, Serbijas, Melnkalnes, un Bulgārijas teritorijās. Sākotnēji senajiem slāviem vēlēts karadraudzes vadītājs, agro viduslaiku laikā cilts vadonis. Sieviešu dzimtē — **kņaziene** (kr. *княгиня*).
* dēls — kņazičs (kr. *княжич*)
* meita — kņazna (kr. *княжна*).

Viduslaikos pēc ranga līdzvērtīgs hercogam, bet mazāko kņazistu kņazi, monarhu vasaļi ar piešķirtiem lēņiem — grāfam.

## Lielkņazs

**Lielkņazs** (, ) bija suverēns valdnieks Krievijā un Lietuvā, pēc ranga līdzvērtīgs lielhercogam un karalim.

Sākotnēji lielkņaza tituls bija vienīgi Kijivas lielkņazam, bet 12. gadsimtā vairāki suverēni kņazi kronējās kā lielkņazi (Vladimiras, Čerņihivas, Rjazaņas u.c.), no 13. gadsimta lielkņaza titulu piešķīra Zelta ordas hans kā šo zemju suverēns un senjors. Tituls saglabājās arī pēc tam, kad 16. gadsimtā Maskavijas lielkņazi kļuva par Krievijas cariem. Krievijas cars Mihails Romanovs lietoja "Livonijas lielkņaza" titulu, bet vēlākie Krievijas ķeizari pēc Latvijas pakļaušanas sevi titulēja vairs tikai kā "Livonijas kņazus" un "Kurzemes un Zemgales kņazus". Kopš 18. gadsimta titulu „lielkņazs“ Krievijas Impērijā lietoja vienīgi tiešajiem ķeizara radiniekiem.

Lietuvas dižkunigaiša titulu sāka lietot Mindaugs (ap 1200-1263). Vēlāk, apvienojoties ar Polijas karaļvalsti vienotā kopvalstī, to turpināja lietot Polijas-Lietuvas valdnieki, savam titulam pievienojot arī citu uzvarēto suverēno valdnieku titulus, piemēram, "Prūsijas, Mazovijas, Žemaitijas un Livonijas lielhercogs".

## Skatīt arī
* Novgorodas kņazi
* Polockas kņazi
* Pleskavas kņazi
* Kijivas lielkņazi

## Ārējās saites
Džeimss Dīterihs

**Džeimss Dīterihs** () ir seismologs no ASV Ģeoloģijas institūta. Džeimss Dīterihs kopā ar Rosu Šteinu izvirzīja jaunu teoriju par to, ka lielāka zemestrīce vienā un tajā pašā teritorijā var izraisīt vairākus citu citam sekojošus satricinājumus, kas dod cerības sagaidīt dienu, kad būs iespējams izstrādāt uzticamu riska novērtējumu.

Pašlaik Džeimss Dīterihs kopā ar saviem kolēģiem ir ķēries klāt pie prognožu izstrādes virknei daudzmiljonu lielpilsētu — Sanfrancisko, Losandželosai, Kobei un Tokijai. Šajās pilsētās spēcīgas zemestrīces varētu prasīt milzīgus cilvēku upurus.

## Atsauces
Dītrihs

**Dītrihs** vai **Dītriha** var būt:

vīriešu personvārds:
* Dītrihs fon Groningens (1210—1259), Livonijas ordeņa mestrs
* Dītrihs Torks, Livonijas ordeņa mestrs

uzvārds (siev. dz. **Dītriha**):
* Marlēna Dītriha (*Marlene Dietrich*, 1901—1992) — vācu izcelsmes amerikāņu aktrise un dziedātāja
Aikuts Barka

thumb|Aikuts Barka.

**Aikuts Barka** (, dzimis , miris ) ir Turcijas seismologs, kurš pārstāvēja Stambulas Tehnisko universitāti. Aikuts Barka 1997. gadā kopā ar kolēģiem no ASV (Rosu Šteinu un Džeimsu Dītrihu) izstrādāja jaunu teoriju par to, ka lielāka zemestrīce vienā un tajā pašā teritorijā var izraisīt vairākus citu citam sekojošus satricinājumus, kas dod cerības sagaidīt dienu, kad būs iespējams izstrādāt uzticamu riska novērtējumu.

1997. gadā, balstoties uz jauno teoriju, Aikuts Barka un viņa kolēģis Ross Šteins no ASV Ģeoloģijas institūta izteica prognozes par zemestrīci Ziemeļanatolijas lūzuma zonā. Diemžēl šīs prognozes piepildījās , kad netālu no Izmitas, izcēlās 7,4 balles stiprā Izmitas zemestrīce. Tas deva apstiprinājumu jaunajai teorijai. Aikuts Barka prognozēja arī tai sekojošo Dizdžes zemestrīci, kas šoreiz ļāva glābt daudz vairāk cilvēku.

## Atsauces

## Ārējās saites
Infants

thumb|200px|Infanta heraldiskais kronis
**Infants** (, ;  — ‘bērns’) ir visu monarha bērnu tituls Spānijā un Portugālē.

Titulu "infants" Spānijas prinči saglabā arī tad, ja kāpj citas valsts tronī. Infanta personīgos valdījumus dēvē par *infantado*.

Spānijā no 19. gadsimta troņmantnieka tituls bija princis — "Astūrijas princis" —, bet Portugālē pirms Brazīlijas atšķelšanās — "Brazīlijas princis".
Vidams

thumb|200px|Vidama heraldiskais kronis
**Vidams** (, no , sieviešu dzimtē — **vidamese**) viduslaiku Francijā un Vācijā bija vikārs vai bīskapa vietnieks.

Sākotnēji vidami bija bīskapu mantziņi vai īpašumu pārvaldnieki, taču ar laiku tituls kļuva mantojams līdz ar valdījumu, kas sākotnēji bija tikai lēnis.
FK Venta

**FK Venta** ir bijušais Latvijas futbola klubs no Ventspils. Dibināts 1964. gadā un nosaukts Ventas upes vārdā. 1967. gadā ieguvis Latvijas kausu. 1969. gadā klubs uzvarēja Latvijas čempionātā.

2004. gadā klubs uzvarēja pārspēlēs un iekļuva Virslīgā, kur spēlēja 2005. gada sezonā, pirms tam pārceļoties uz Kuldīgu. Pavasarī kluba vadība — Latvijas uzņēmējs Jānis Fridrihsbergs un ukraiņu investors Rostislavs Štiņs (Latvijā izmantoja vārdu Ross Akmens) paziņoja par grandioziem plāniem futbola attīstībai Kuldīgā. Klubam sezonas sākumā izdevās piesaistīt starptautiski pazīstamus spēlētājus — bijušo Londonas "Arsenal" un Ukrainas izlases aizsargu Olehu Lužniju un Baltkrievijas izlases spēlētāju Aleksandru Hackeviču, kā arī augsta līmeņa Latvijas spēlētājus — Ģirtu Karlsonu, Valentīnu Lobaņovu un Igoru Sļešarčuku.

Klubs sezonu uzsāka samērā neveiksmīgi un pēc pāris mēnešiem tam parādījās finansiālas problēmas. Sezonu klubs pabeidza ar jauniešu sastāvu un turnīra tabulā ierindojās pēdējā, 8. vietā. Pēc sezonas klubs bankrotēja.

## Iegūtās vietas Latvijas čempionātā

ImageSize = width:300 height:60
PlotArea = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/07/1993 till:01/07/1996
ScaleMajor = unit:year increment:1 start:1994 
Colors =
  id:bl1  value:rgb(0.5,0.8,0.5)
  id:bl2  value:rgb(0.9,0.9,0.3)  
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)

PlotData= 
  bar:Position width:15 color:white align:center

  from:01/07/1993 till:01/07/1994  shift:(0,-4) text:6
  from:01/07/1994 till:01/07/1995  shift:(0,-4) text:6
  from:01/07/1995 till:01/07/1996  shift:(0,-4) text:7

  from:01/07/1993 till:01/07/1996  color:bl2  shift:(0,13)  text: "1. līga"

ImageSize = width:300 height:60
PlotArea = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/07/2002 till:01/07/2005
ScaleMajor = unit:year increment:1 start:2003 
Colors =
  id:bl1  value:rgb(0.5,0.8,0.5)
  id:bl2  value:rgb(0.9,0.9,0.3)  
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)

PlotData= 
  bar:Position width:15 color:white align:center

  from:01/07/2002 till:01/07/2003  shift:(0,-4) text:9
  from:01/07/2003 till:01/07/2004  shift:(0,-4) text:5 (2*)
  from:01/07/2004 till:01/07/2005  shift:(0,-4) text:8

  from:01/07/2002 till:01/07/2004  color:bl2  shift:(0,13)  text: "1. līga"
  from:01/07/2004 till:01/07/2005  color:bl1  shift:(0,13)  text: "Virslīga"

  ***** Neskaitot Virslīgas klubu otrās komandas, kuras 1. līgas čempionātā startēja ārpus konkurences.

## Sasniegumi

* **Latvijas augstākā līga:**
** **Uzvarētāji** (1969)
** **2. vieta: 2** (1965, 1970)
* **[[Latvijas kauss futbolā|Latvijas kauss]]:**
** **Uzvarētāji: 1** (1967)
** **Finālisti: 2** (1968, 1969)

## Atsauces
Kuka salu māori valoda

**Kuka salu māori valoda** (*Māori Kūki 'Āirani*), agrāk saukta arī par **rarotongiešu valodu**, ir Kuka Salu oficiālā valoda. Lielākā daļa Kuka salinieku sauc to par *Te reo Ipukarea*, kas nozīmē "senču zemes valoda".

Kuka salu māori kļuva par oficiālo valodu 2003.g.. Saskaņā ar *Te Reo Māori* aktu māori valoda ir:
* (a) māori valoda (ieskaitot tās dažādos dialektus), kādu to runā un raksta jebkurā no Kuka salām;
* (b) tiek uzskatīts, ka iekļauj pukapukiešu valodu, kādu to runā Pukapukā;
* (c) iekļauj māori valodu, kas atbilst *Kopapa Reo* apstiprinātajam māori standartam.

Minētie Kuka salu māori dialekti (savstarpējās saprotamības nozīmē) ir:
* Rakahanas-Manihiki dialekts;
* Tonarevas dialekts;
* Nāputoru (Atiu, Mitiaro un Maukes salu) dialekts;
* Aitutaki dialekts;
* Rarotongas dialekts;
* Manaijas dialekts.

Kuka salu māori ir tuvu radniecīga taitiešu valodai un Jaunzēlandes maoru valodai, ar kurām ir zināmas pakāpes savstarpēja saprotamība.

Pukapukiešu valoda ir atzīta par atsevišķu valodu, kura ir tuvāk radniecīga samoāņu valodai un tokelaviešu valodai.

## Piezīmes

## Ārējās saites

* '''Te Reo Maori Act 2003'''
* ''SBS'' Kuka salu māori radioprogramma
* Vārdnīcas
* Džespera Buzes un Raututi Tarinas vārdnīca 
* Kuka Salu Kultūras attīstības ministrija 
* ''Ethnologue'' par Kuka salu valodām
Vikonts

thumb|200px|Vikonta heraldiskais kronis
**Vikonts**, burt. "vicegrāfs“ (lat. *Vicecomitem*, vāc. *Vizegraf*, fr. *Vicomte*, it. *Visconte*, angl. *Viscount*, port. *Visconde*, kr. *Виконт*) — no "vice“ (vietnieks, palīgs) + „graf“. Sieviešu dzimtē — **vikontese**. Aristokrātijas hierarhijā vikonta tituls atradās starp grāfa un barona tituliem, rangā līdzvērtīgs burggrāfa rangam, arī *shire reeve* (šerifs) statusam Anglijā.

Sākotnēji vikontus iecēla grāfi un tas nebija mantojams tituls, bet gan ieņemamais amats, taču ar laiku tie sāka saņemt lēnī zemes valdījumus — vikontiju - un titulu mantot.

Izplatīta arī t.s. *courtesy title* tradīcija, vikonta titulu piešķirot grāfa vai marķīza vecākajam dēlam un grāfa titula mantiniekam (ja grāfa otrais tituls bija vikonts).

## Anglija

Britu pēru rangu tabulā pirmo reizi vikonta tituls parādās 1440. gadā, kad karalis Henrijs VI iecēla par vikontu Džonu Bomontu.

Lielbritānijā pēc *courtesy title* principa grāfu vecākajiem dēliem un titula mantiniekiem automātiski pienācās marķīza tituls.
Barka

**Barka** var būt:

* barka (kuģis) — buru kuģis, kuram ir vismaz trīs masti; pirmajiem diviem taisnas buras, pēdējam — slīpas.

## Cilvēki ar šādu uzvārdu
* Aikuts Barka (*Aykut Barka*; 1951―2002) — turku seismologs;
* Emeše Barka (*Barka Emese*; 1989) — ungāru cīkstone;
* Hannibals Barka (*Hannibal Barca*; 247. gads p.m.ē. — 183. gads p.m.ē.) — Kartāgas republikas senators un karavadonis
79. Kinoakadēmijas balva

**79. [[Amerikas Kinoakadēmijas balva]]s ceremonija** norisinājās  ''Kodak'' teātrī, Holivudā, ASV. Balvas pasniedza Kino mākslas un zinātnes akadēmija labākajām 2006. gada filmām.

ASV ceremoniju translēja televīzijas kanāls ABC. Ceremonijas producente ir Lora Ziskina, režisors Luiss Horvics. Balvu pasniegšanu pirmo reizi vadīja Elena Didženeresa. Divas nedēļas iepriekš, 10. februārī, ceremonijā Beverlihilsas viesnīcā *[[Beverly Wilshire Hotel]]* Megija Jillenhola pasniedza Kinoakadēmijas balvas par tehniskajiem sasniegumiem.

Nominācijas 23. janvārī paziņoja Kino mākslas un zinātnes akadēmijas prezidents Sids Geniss un aktrise Salma Hajeka. Visvairāk nominācijas — astoņas — filma "Sapņu meitenes", turklāt uzstādot savdabīgu rekordu, pirmo reizi Kinoakadēmijas balvu vēsturē visvairāk nominētā filma nesaņēma nomināciju kategorijā "Labākā filma".

Filma "Atkritēji" saņēma visvairāk balvas —kategorijās, tostarp arī kā labākā filma. Filma "Pāna labirints" (*El laberinto del fauno*) saņēma trīs balvas, "Mis Saulstariņš", "Neērtā patiesība" (*An Inconvenient Truth*) un "Sapņu meitenes" katra saņēma pa divām balvām, bet pa vienai balvai saņēma filmas "Bābele", *[[The Blood of Yingzhou District]]*, "Citu dzīves", *[[The Danish Poet]]*, "Jautrās pleznas", "Karaliene", "Karību jūras pirāti: Miroņa lāde", "Marija Antuanete", "Pēdējais Skotijas karalis" (*The Last King of Scotland*), "Vēstules no Ivodzimas" (*Letters from Iwo Jima*) un *[[West Bank Story]]*. Televīzijas translāciju ASV noskatījās aptuveni 40 miljoni skatītāju.

## Balvu ieguvēji un nominanti
Balvu ieguvēji ir atzīmēti **treknrakstā**.

#### Kinoakadēmijas goda balva

* Ennio Morrikone

#### Džīna Heršolta humanitārā balva

* Šerija Lansinga

## Atsauces
Labākā filma (Amerikas Kinoakadēmijas balva)

**Kinoakadēmijas balva "Labākā filma"** jeb "Oskara" balva tiek pasniegta labākajai filmai katru gadu. Jebkurš Kinoakadēmijas loceklis drīkst ne tikai balsot par nominācijām, bet arī izvirzīt kādu filmu nominēšanai. Labākās filmas balvu pasniedz kā pēdējo un to saņem filmas producenti un režisors, lai gan oficiāli to saņem tikai producenti.

Sākotnēji nomināciju skaits nebija stingri noteikts, balvai tika nominētas pat 10 filmas. Bet kopš 17. Kinoakadēmijas balvu pasniegšanas ceremonijas (par 1944. gadā iznākušajām filmām) tika ieviests noteikums, ka fināla balsošanai tiek izvirzītas tikai 5 filmas. Tomēr, sākot ar 82. Kinoakadēmijas balvu pasniegšanas ceremoniju (par 2009. gadu), gada labākās filmas nomināciju skaitu atkal palielināja un noteica robežās no 5 līdz 10.

Labākā režisora balva bieži tiek piešķirta labākās filmas režisoram — no 96 labāko filmu režisoriem 69 saņēmuši labākā režisora balvu.

## Balvas ieguvēji un nominanti

### 1920. gadi

### 1930. gadi

### 1940. gadi

### 1950. gadi

### 1960. gadi

### 1970. gadi

### 1980. gadi

### 1990. gadi

### 2000. gadi

### 2010. gadi

### 2020. gadi

## Atsauces

## Ārējās saites

* Oscars.org Oficiālā Kinoakadēmijas mājaslapa 
* Oficiālā Kinoakadēmijas balvu datubāze
Baturs

**Baturs** (vecmong. *Багатур*, mūsd. mong. *Баатар* izrunā kā  — burt. „drosmīgais“) — sākotnēji vēlēts cilts karadraudzes vadītājs, sākot ar XI gs. nemantojams tituls: ulusa (valsts) valdnieks, hana vasalis. Pēc XIII gs. tituls kļūst mantojams. Pēc ranga pielīdzināms eiropiešu kņazs vai grāfs.
Hans

**Hans**, arī **Kagans** (no tjurk. *Hagan*, *Hakan*, *Kagan*, *Kaan* — valdnieks, monarhs) ir Eirāzijas stepju tautās augstākais tituls, suverēns monarhs. Sākotnēji neatkarīgas cilts vēlēts vadonis. Ar laiku titulu sāk mantot. Pēc pirmā tjurku kaganāta VI gs. — suverēns valdnieks, pēc statusa līdzvērtīgs eiropiešu karalim, princim, lielhercogam, lielkņazam.

Pirmo reizi rakstītos avotos fiksēts III gs. sjaņbiešu ciltīs (mūsdienu Ziemeļķīna un Mongolija). IV gs. sākumā to pārņēma žužaņu (žuaņžuaņi - 蠕蠕, piņj. *Ruǎnruǎn*) valstī, bet V gs. no tiem šo titulu pārņēma avāri un tjurki.

## Valstis, kurās lietots šis tituls

* Avāru kaganāts (562.-823.) - monarha tituls
* Tjurku kaganāts (552.-745.) - monarha tituls
* Hazāru kaganāts (650.-969.) - monarha tituls
* Bulgārijas valsts (681.-1018.) - pirmo monarhu tituls (līdz 864.)
* Sariras valsts (Kaukāzā, Dagestānā, IX gs.) - viens no monarha tituliem bija "kalnu kagans"
* Kijivas Krievzeme - lielkņazu Vladimira Svētā (~960.-1015.) un Jaroslava Gudrā (~978.-1054.) tituls, kā arī Čerņigovas un Tmutarakaņas kņaza Oļega (†1115.) tituls
* Karahanīdu kaganāts (840.-1212.) - monarha tituls
* Mongoļu impērija - monarha tituls
* Horezmas sultanāts — viens no dzimtas aristokrātijas tituliem, pēc ranga līdzvērtīgs eiropiešu kņazs vai grāfs
* Osmaņu impērijā viens no sultāna papildu tituliem
* XVI gs. Azerbaidžānā un Irānā (Sefevidu dinastija) **hans** bija provinces pārvaldnieks, viens no aristokrātijas tituliem

Centrālāzijā tituls varēja piederēt tikai *tore* — tiešam Čingishana pēctecim.

## Altan-han

**Altan-hans** (mong. *Алтан-хан* — Zelta Hans; tjurk. *Altin-han*) — XIII gs. tā tika dēvēti džurčeņu dinastijas imperatori Ķīnā, Dzjiņ impērijā.
* XVI gs. tā sevi dēvēja tumetu cilts valsts valdnieki (no Amdo klana).
* XVII gs. - hotogoitu cilts valsts valdnieku tituls.

## Ārējās saites
Beks

**Beks** var būt:
* Bejs (arī begs, beks) — tjurku tituls, militāra un administratīva amata apzīmējums;

## Cilvēki ar šādu uzvārdu
* Adams Beks (*Adam Back*; 1970) — britu kriptogrāfs;
* Glens Beks (*Glenn Beck*; 1964) — amerikāņu politikas komentētājs, radio balss un televīzijas producents;
* Jānis Beks (2002) — latviešu futbolists;
* Kents Beks (*Kent Beck*; 1961) — amerikāņu programmatūras inženieris;
* Teilors Beks (*Taylor Beck*; 1991) — Kanādas hokejists.
Mirucs Jifters

**Mirucs Jifters** (, *Muruse Yefter* dzimis , miris ) bija Etiopijas vieglatlēts, divu zelta medaļu ieguvējs 1980. gada olimpiskajās spēlēs.

Dzimis Adigratā, Tigrajas reģionā Etiopijā, Jifters pavadīja savu jaunību, strādājot dažādās rūpnīcās un kā šoferis. Viņa garo distanču skrējēja talants tika pamanīts, kad viņš pievienojās Etiopijas Gaisa spēkiem.

Jifteru iekļāva Etiopijas komandas sastāvā 1968. gada vasaras olimpiskajām spēlēm Mehiko, bet Olimpiādē debitēja pēc četriem gadiem Minhenes Olimpiādē, kur ieguva bronzas medaļu 10 000 metru distancē. Viņš nokavēja 5000 metru distances fināla startu, jo apmaldījās ceļā uz to.

1973. gada Āfrikas spēlēs viņš ieguva zelta medaļu 10 000 metros un sudraba medaļu 5000 metros. 1. Āfrikas vieglatlētikas čempionātā 1979. gadā viņš ieguva 2 zelta medaļas (5000 un 10 000 metros).

Viņš nevarēja piedalīties 1976. gada olimpiskajās spēlēs Monreālā, jo viņa valsts tās boikotēja. Četrus gadus vēlāk Maskavā viņš beidzot aptuveni 40 gadu vecumā ieguva Olimpisko zelta medaļu. 10 000 metru distances finālā viņš pēdējos 300 metros veica izšķirošo sprintu un uzvarēja ar 10 metru atstarpi. Pēc piecām dienām 5000 metru finālā viņš bija sāncenšu ielenkumā, kad pēdējā aplī viņa tautietis Mohameds Kedirs atbrīvoja viņam ceļu un Jifters atkal veica izšķirošo izrāvienu. Viņa spējas pēkšņi mainīt ātrumu, veicot finiša spurtu, viņu iesauca par *Yifter the Shifter* (Jifters — pārslēdzējs).

Maskavas Olimpisko spēļu laikā daļa no mistikas, kas iekļāva Jifteru, bija jautājums par viņa vecumu, kas varēja būt starp 33 un 42. Jifters atteicās dot precīzu atbildi, sakot reportieriem:

:*Ļaudis var nozagt manas vistas, var nozagt manas aitas, bet neviens nevar nozagt manu vecumu*.

Biežāk minētais viņa dzimšanas datums ir  vai . 

## Ārējās saites
Jura Alunāna darināto latviešu valodas vārdu uzskaitījums

Šajā rakstā uzskaitīta daļa no Jura Alunāna darinātajiem jaunvārdiem, kas nostiprinājušies latviešu valodas aktīvajā vārdu krājumā. Galvenokārt tie jaunvārdi, kuri joprojām tiek lietoti mūsdienās, un ir minēti latviešu valodas vispārējās leksikās vārdnīcās. Jāpiebilst, ka daudziem no Alunāna ieviestajiem vārdiem tolaik bija cita, no mūsdienu latviešu valodas atšķirīga nozīme.

## Mēnešu nosaukumi
* janvāris
* februāris
* marts
* aprīlis
* maijs
* jūnijs
* jūlijs
* augusts
* septembris
* oktobris
* novembris
* decembris

## Tautību nosaukumi
Alunāns ieteica lietot atvasinājumus ar -ietis/-iete.
* angļi
* armēnieši
* austrieši
* beļģieši
* francūži
* grieķi
* holandieši
* spānieši u.c.

## Valstu nosaukumi
* Francija
* Zviedrija
* Anglija u.c.

## Vispārēja leksika
* atdzimšana
* attālināt
* apvalks
* ārzemes
* austuve
* ceļot
* ceļinieks
* ceptuve
* cilvēcība
* daiļot
* dalāmība
* desinieks
* dziesminieks
* drēbnieks
* dzimte
* eja
* ēstuve
* galdnieks
* galms
* izraksts
* iestāties
* jautrība
* jokdaris
* kokvilna
* krātuve
* krava
* kareivis
* maiznieks
* mazgātava
* namdaris
* pārdotava
* peļķe
* pētnieks
* rakstnieks
* saraksts
* siltumnīca
* Saeima
* skolotājs
* uzvalks
* veikals
* vēstnieks
* vienība
* zemkopība
* zemkopis u.c.

## Atsauces
* LIIS materiāli par Juri Alunānu
* LIIS materiāli par jaunvārdiem
* Par Alunānu grāmatā "Latviešu rakstniecības vēsture", Teodors Zeiferts, publicēts portālā ailab.lv
* Par koptu un bagātu latviešu valodu (Runas. Raksti. Referāti), raksts laikrakstā Latvijas Vēstnesis, publicēts 10.04.1997, informācija iegūta 12.02.2008
* Tērbatas universitāte Latvijas zinātnes un kultūras kontekstā , prof. Jānis Stradiņš, raksts publicēts 18.02.2003 laikrakstā Latvijas Vēstnesis, pārpublicēts portālā lettonia.lv, informācija iegūta 12.03.2008
* Latvijas un Lietuvas sēļu valodā kopējais, Dr. philol. Vilma Šaudiņa, raksts laikrakstā Latvijas Vēstnesis, publicēts 31.10.2001, informācija iegūta 12.02.2008
Dynamit

**Dynamit** jeb **DYNAMI:T** ir enerģijas dzēriena (dzērienu sērijas) zīmols, kurš radīts Baltijas valstīs. Patērētājiem pieejams no 2006. gada. Enerģijas dzēriens Dynamit ir pieejams 0,33 l *skārdenēs*, 0,33 skārdeņu 4 pakās un 0,5 l PET pudelēs. Zīmola Dynamit sauklis ir "TŪLĪTĒJA IEDARBĪBA". Zīmola īpašnieks un kurators Latvijā ir a/s Cēsu alus.

## Sastāvs
* *Saturs:* ūdens, cukurs, pārtikas ogļskābā gāze
* *[[kofeīns|Kofeīna]] saturs:* (23,8 mg/100 ml);
* *[[taurīns|Taurīna]] saturs:* (310mg/100ml);
* *Vitamīni:* C - 18,4mg; niacīns - 5,5 mg; B6 - 0,61 mg.

## Ārējās saites
* Dynamit.lv mājas lapa 
* Cēsu alus - ražotāja un izplatītāja mājas lapa
Emīrs

right|thumb|200px|Buhāras emīrs Alim-hans (1880.-1944.)
**Emīrs**, arī **amīrs** (ar. امير‎‎ - ’amīr - pavēlnieks, karavadonis), ir islāma valstu vēsturē augstākās aristokrātijas tituls vai arī militārais rangs. Sākotnēji jēdziens nozīmēja "karavadonis", taču ar laiku, daudziem šādiem karavadoņiem kļūstot par monarhiem, tituls sāka apzīmēt monarhu, kas pēc statusa līdzvērtīgs Eiropas tituliem karalis, lielhercogs, lielkņazs. Emīra valdījums ir **emirāts**.

Atkarībā no emīra statusa, titulu papildināja:
* Kalifs Umars Ibnelhatābs (581.-644.) sāka lietot titulu **īstenticīgo emīrs** (امیر المعمنین — ’amīr al-mu’minīn). Bez Omeijādu dinastijas valdniekiem sevi par **īstenticīgo emīriem** dēvēja arī Abasīdu dinastijas, Fatimīdu dinastijas, Almohadu dinastijas valdnieki.
* Almoravīdu dinastijas un Merinīdu dinastijas valdnieki pieņēma titulu **musulmaņu emīrs** (امیر المسلمین — ’amīr al-muslimīn).
* Vēlāk, kalifāta laikā, lielvezīra tituls bija **emīru emīrs** (امیر المراع — ’amīr al-umarā’), pēc statusa līdzvērtīgs Eiropas mažordoma titulam.

## Mirza

Persiešu tituls **mirza** ir saīsinājums no "emir zade" (امیر زادح — *amir zâdah, emīra dēls*).

## Mūsdienās

**Emīra** tituls automātiski tiek piešķirts Saūdu Arābijas monarhu dēliem.

Mūsdienās par *emīriem* dažkārt dēvē lielu svētceļnieku uz Meku grupu vadītājus.

## Ārējās saites
Labākā aktrise otrā plāna lomā (Amerikas Kinoakadēmijas balva)

**Kinoakadēmijas balva "Labākā aktrise otrā plāna lomā"** jeb "Oskara" balva labākajai aktrisei otrā plāna lomā tiek pasniegta katru gadu. Nominācijas izvirza tikai tie Kinoakadēmijas locekļi, kas paši ir vai nu aktieri vai aktrises, bet uzvarētāju izvēlas visi Kinoakadēmijas locekļi.

## Balvas ieguvējas

## Vairākkārtējās balvas ieguvējas
Vairāk kā vienu reizi Amerikas Kinoakadēmijas balvu šajā kategorijā ieguvušas:

;2 balvas
* Šellija Vintersa (no 3 nominācijām)
* Daiena Vīsta (no 3 nominācijām)

## Atsauces

## Ārējās saites

* Oscars.org Oficiālā Kinoakadēmijas mājaslapa 
* Oficiālā Kinoakadēmijas balvu datubāze
Tarhans

**Tarhans**, arī **darhans** vai **dorhans** (ar. طرخان, ķīn. 達干, tat. *tarxan, тархан*) - aristokrātu tituls Eirāzijas stepju kultūrās.

Titula nozīme un statuss mainās atkarībā no reģiona un vēstures perioda:
* Avāru kaganātā **tarhans** bija viens no augstākajiem administratīvās varas pārstāvjiem reģionālo nodokļu iekasētājs.
* VII gs. albāņu ciltīs **dorhans** ir vēlēts karavadonis, adekvāts eiropiešu titulam kņazs, konungs.
* Bulgāru hanistē (681.-1018.) **tarhans** bija armijas augstākais karavadonis, pielīdzināms Bizantijas titulam stratēgs.
* Hazāru kaganātā **tarhans** ir augstākās dzimtas aristokrātijas tituls.
* Tamerlana impērijā **tarhans** bija ieņemamais amats, armijas korpusa komandieris.
* Krievijas impērijā **tarhani** bija īpaša tatāru un baškīru grupa, kas nemaksāja nodokļus valstij, bet pildīja karadienestu (tāpat kā kazaki).

## Ārējās saites
Ikona

**Ikona** var būt:
* svētbilde,
* ikona jeb piktogramma,
* kultūras ikona vai elks
* datora ikona

## Skatīt arī
* Emotikons
* valodas ikonas veidnes, ko izmanto Vikipēdijas uzturēšanai